Na podlagi šestega odstavka 150. člena Podnebnega zakona (Uradni list RS, št. 56/25) izdaja Vlada Republike Slovenije

Uredbo o spremembah Uredbe o uporabi fluoriranih toplogrednih plinov in ozonu škodljivih snoveh
1. člen

	V Uredbi o uporabi fluoriranih toplogrednih plinov in ozonu škodljivih snoveh (Uradni list RS, št. 60/16, 44/22 – ZVO-2 in 56/25 – PoZ) se v 1. členu črtata prvi in drugi odstavek. 

	V dosedanjem tretjem odstavku, ki postane prvi odstavek, se črta beseda: »tudi«. 

	Dosedanji četrti in peti odstavek postaneta drugi in tretji odstavek. 

2. člen

	V 2. členu se v napovednem stavku besedilo »517/2014/EU« nadomesti z besedilom »(EU) 2024/573 Evropskega parlamenta in Sveta z dne 7. februarja 2024 o fluoriranih toplogrednih plinih, spremembi Direktive (EU) 2019/1937 in razveljavitvi Uredbe (EU) št. 517/2014 (UL L, 2024/573 z dne 20. 2. 2024) in Uredbi (EU) št. 2024/590 Evropskega parlamenta in Sveta z dne 7. februarja 2024 o ozonu škodljivih snoveh in razveljavitvi Uredbe (ES) št. 1005/2009 (UL L št. 2024/590 z dne 20. 2. 2024)«.

	1., 2., 3. in 5. točka se črtajo. Dosedanji 4. in 6. točka postaneta 1. in 2. točka. 

3. člen

	3. člen se črta. 

4. člen

	V 4. členu se v prvem odstavku besedilo »3 kg« nadomesti z besedilom: »5 t CO₂ ekvivalenta«. 

	V tretjem odstavku se besedilo: »spletnem naslovu: http://okolje.arso.gov.si/REMIS_TGP/« nadomesti z besedilom »osrednjem spletnem mestu državne uprave«.

5. člen

	V 5. členu se v prvem odstavku za besedo »serviser« doda vejica in besedilo: »opredeljen v zakonu, ki ureja podnebje,«.


	V tretjem odstavku se za besedo »uredbe« doda pika in črta besedilo: »in Uredbe 517/2014/EU.«.

6. člen

	6. člen se črta.

7. člen

	V 7. členu se v prvem odstavku za besedo »podjetje« doda vejica in besedilo: »opredeljeno v zakonu, ki ureja podnebje,«.

	V tretjem odstavku se besedilo »10. člena te uredbe« nadomesti z besedilom: »zakona, ki ureja podnebje«.

	V petem odstavku se besedilo: »spletnem naslovu: http://okolje.arso.gov.si/REMIS_TGP/« nadomesti z besedilom: »na osrednjem spletnem mestu državne uprave«. 

8. člen

	8. člen se črta.

9. člen

	Naslov poglavja »V. POOBLAŠČENO PODJETJE« ter 9. do 12. člen se črtajo.

10. člen

	Naslov poglavja »VI. USPOSABLJANJE IN IZPIT« ter 13. do 31. člen se črtajo. 

11. člen

	Naslov poglavja »VII. EVIDENCA O POOBLAŠČENIH PODJETJIH, POOBLAŠČENIH SERVISERJIH IN IZVAJALCIH USPOSABLJANJA« ter 32. do 34. člen se črtajo.

12. člen

	35. člen se spremeni tako da se glasi: »Nadzor nad izvajanjem te uredbe opravljajo inšpektorji, pristojni za varstvo okolja.« 

13. člen

	V 36. členu se v prvem odstavku črtajo točke 1. do 5. ter 9. in 10. točka. 

	V 6. točki, ki postane 1. točka, se besedilo »3 kg« nadomesti z besedilom »5 t CO₂ ekvivalenta«.

	 Dosedanji 7. in 8. točka postaneta 2. in 3. točka.  

14. člen

	V 37. členu se prvi odstavek spremeni tako, da se glasi: »(1) Z globo od 4.000 do 30.000 eurov se kaznuje pravna oseba, če ne predloži letnega poročila o polnitvi ob namestitvi opreme, dopolnjevanju in zajemu fluoriranih toplogrednih plinov ter o oddaji odpadnih fluoriranih toplogrednih plinov in zajemu ozonu škodljivih snovi ter oddaji odpadnih ozonu škodljivih snovi v skladu s prvim odstavkom 7. člena te uredbe.« 

15. člen

	38. člen se spremeni tako, da se glasi: »38. člen (prekrški serviserja) 
Z globo 300 do 1.200 eurov se kaznuje fizična oseba, če kot serviser ne odda odpadnih plinov zbiralcu v skladu s prvim odstavkom 5. člena te uredbe.« 

16. člen

	V 39. členu se prvi odstavek spremeni tako, da se glasi: »(1) Z globo od 4.000 do 30.000 eurov se kaznuje pravna oseba, ki daje na trg fluorirane toplogredne pline za nameščanje, servisiranje, vzdrževanje ali opremo, ki vsebuje fluorirane toplogredne pline ali za svoje delovanje potrebuje te pline, če ne predloži letnega poročila o prodaji fluoriranih toplogrednih plinov v skladu s četrtim odstavkom 7. člena te uredbe.« 

17. člen

	40. člen se črta. 

18. člen

	V 41. členu se za besedo »če« črta dvopičje, za besedilom »5. člena te uredbe« se vejica nadomesti s piko in črta 2. točka. 

KONČNA DOLOČBA
19. člen

	Ta uredba začne veljati naslednji dan po objavi v Uradnem listu Republike Slovenije.

